open-index/open-wikipedia-markdown huggingface dataset:
Hallintopakko

**Hallintopakko** tarkoittaa niitä viranomaisen käytettävissä olevia hallinnollisia keinoja, joita tarvitaan, kun hallintopäätöksiin sisältyviä velvoitteita ei täytetä vapaaehtoisesti. Velvoitteita ovat esimerkiksi käskyt, kiellot ja lupaehtojen rajoitukset. Hallinnolliset pakkokeinot jaetaan uhkiin, voimakeinoihin ja ulosottoon. Ne voidaan luokitella myös välillisiin ja välittömiin pakkokeinoihin sen mukaan, kuinka hallintopakko kohdistuu asianosaiseen tai muunlaiseen kohteeseen. Välittömiä pakkokeinoja käytettäessä kohdetta ei pyritä taivuttamaan toteuttamaan velvoite itse, vaan käytetään voimakeinoja. Välillisiä pakkokeinoja käytettäessä pyritään uhkaa käyttämällä vaikuttamaan kohteeseen, jotta tämä suorittaisi velvoitteen itse.

Välillisiä pakkokeinoja ovat keskeyttämisuhka, teettämisuhka ja uhkasakko, joihin kaikkiin liittyy kirjallinen menettely. Keskeinen säädös on uhkasakkolaki (1113/1990). Tehosteen asettaa aluehallintovirasto yleisen toimivallan käyttäjänä tai muu viranomainen erityissäännöksen nojalla. Uhkasakossa päävelvoitetta tehostetaan maksuvelvoitteen uhkalla. Teettämisuhkassa uhataan sillä, että tekemättä jätetty velvoite teetetään vieraalla laiminlyöjän kustannuksella. Keskeyttämisuhkassa uhataan toiminnan estämisellä.

Voimakeinojen yhteydessä julkista valtaa käytetään välittömästi ilman etukäteistä kirjallista hallintopäätöstä. Tällöin ei yleensä noudateta hallintomenettelyn säännöksiä. Tavallisesti velvoitteen asettaneen viranomaisen on pyydettävä virka-apua toimivaltaiselta viranomaiselta, jotta voimakeinot voidaan toteuttaa. Yleensä virka-apua antaa poliisi, tullilaitos tai ulosottomies. Ulosottoa käytetään etenkin verojen ja julkisten maksujen täytäntöönpanoon. Hallinnollisia turvaamistoimia ovat pakkohoito, huostaanotto, eristäminen ja säilöönotto. Esineisiin tai omaisuuteen kohdistuva turvaamistoimi on toimenpidekielto.

## Lähteet
Hunajabulbulit

**Hunajabulbulit** (*Baeopogon*) on bulbulien heimoon kuuluva varpuslintusuku. Hunajabulbulien sukuun kuuluu BirdLifen mukaan kaksi lajia:
* Hunajabulbuli (*Baeopogon indicator*)
* Kameruninhunajabulbuli (*Baeopogon clamans*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Baeopogon
AppleScript

**AppleScript** on Applen kehittämä komentosarjakieli, joka on Mac OS -käyttöjärjestelmässä mukana. Appleskriptillä voi hallita ohjelmia, tietokantoja, verkkoja, verkkopalveluita ja käyttöjärjestelmää itseään. Sen lähtökohtana on nopeuttaa ja yksinkertaistaa käyttäjän toistuvia toimintoja.
Aleksei Zagornyi

**Aleksei Zagornyi** (, s. 31. toukokuuta 1978 Jaroslavl, Venäjän SFNT, Neuvostoliitto) on venäläinen moukarinheittäjä.

Zagornyi karsiutui loppukilpailusta Sydneyn olympialaisissa 2000. Münchenin EM-kilpailuissa 2002 hän oli yhdestoista, mutta putosi loppukilpailusta sekä Pariisin 2003 että Osakan 2007 MM-kilpailuissa. Berliinin MM-kilpailuissa 2009 hän sai pronssia tuloksella 78,09.  hän sijoittui samana vuonna neljänneksi. Zagornyi voitti hopeaa Helsingin EM-kilpailuissa 2012 tuloksella 77,40, mutta karsiutui loppukilpailusta Lontoon olympialaisissa. 

Zagornyi heitti ennätyksensä 83,43 Adlerissa 10. helmikuuta 2002. 

## Lähteet
24P/Schaumasse

**24P/Schaumasse** on periodinen komeetta, jonka löysi Alexandre Schaumasse 1. joulukuuta 1911 Ranskan Nizzassa. 22. maaliskuuta 2010 se ohitti Ceresin vain 0,025 AU:n etäisyydeltä, ja 29. tammikuuta 2059 se ohittaa Maan 0,27 AU:n etäisyydeltä. Sen kiertoaika on 8,25 vuotta. 

## Lähteet
* JPL Small-Body Database Browser: 24P/Schaumasse 
* IAU Minor Planet Center: Periodic Comet Numbers
Fly (Dixie Chicksin albumi)

**Fly** on yhdysvaltalaisen Dixie Chicks -yhtyeen albumi vuodelta 1999. Albumi nousi Yhdysvaltain albumilistan kärkeen. RIAA on myöntänyt sille kymmenkertaisen platinalevyn Yhdysvalloissa.

Fly sai parhaan countryalbumin Grammy-palkinnon vuonna 2000. Lisäksi kappale "Ready to Run" voitti myös Grammyn. 

## Kappaleet
# Ready to Run &mdash; 3:52
# If I Fall You're Going Down with Me &mdash; 3:05
# Cowboy Take Me Away &mdash; 4:51
# Cold Day in July &mdash; 5:12
# Goodbye Earl &mdash; 4:19
# Hello Mr. Heartache &mdash; 3:49
# Don't Waste Your Heart &mdash; 2:49
# Sin Wagon &mdash; 3:41
# Without You &mdash; 3:32
# Some Days You Gotta Dance &mdash; 2:30
# Hole in My Head &mdash; 3:22
# Heartbreak Town &mdash; 3:53
# Let Him Fly &mdash; 3:07

## Singlet
* ”Ready to Run”
* ”Cowboy Take Me Away”
* ”Without You”
* ”Goodbye Earl”
* ”Cold Day in July”
* ”Heartbreak Town”
* ”Some Days You Gotta Dance”
* ”If I Fall You're Going Down with Me”

## Arvostelut
* Allmusic: 
* Entertainment Weekly: A–
* PopMatters: 
* Rolling Stone: 

## Lähteet
Tractatus Coislinianus

**Tractatus Coislinianus** on keskiaikainen käsikirjoitus, joka hahmottelee komedian teorian Aristoteleen *[[Runousoppi|Runousopin]]* perinteen mukaisesti. Tutkijat ovat olleet erimielisiä sen suhteesta Aristoteleen teokseen itseensä.

## Historia
Aristoteleen *Runousopin* toinen, komediaa käsitellyt kirja itsessään on kadonnut. *Tractatus coislinianus* on 900-luvulta peräisin oleva käsikirjoitus, joka löydettiin 
Suuren Lavran (Megisti Lavra) luostarista Athos-vuorelta. Athanasios Rhetor lähetti sen Pierre Séguierille vuonna 1643. Klassisen kirjallisuuden tutkija J. A. Cramer, joka tutki Henri Charles du Cambout de Coislinin kokoelmaa lähes kaksisataa vuotta myöhemmin, vaikuttui käsikirjoituksen sisällöstä, ja uskoi sen olevan Aristoteleen komedian teorian kommentaari. Hän julkaisi tekstin vuonna 1839.

Cramerin näkemys torjuttiin pian, mutta se on saanut uutta kannatusta myöhemmin. Richard Janko on esittänyt, että käsikirjoitus sisältää *Runousopin* kadonneen toisen kirjan luonnoksen tai siihen liittyvät muistiinpanot. Heinz-Günther Nesselrath sen sijaan on katsonut, että kyseessä on peripateettisen koulukunnan myöhemmin tuottama teos.

Käsikirjoitus on nykyään sijoitettu Ranskan kansalliskirjastoon nimikkeellä ”Coislinianus 120”.

## Teoria komediasta
*Tractatuksen* mukaan komedia herättää näytelmän katsojissa naurun ja nautinnon, ja puhdistaa heistä näin kyseiset tunteet (*[[katarsis|katharsis]]*). Komedian teoria rinnastuu näin aiemmin *Runousopissa* esitettyyn tragedian teoriaan, jonka mukaan tragedian esittämän kärsimyksen herättämä pelko ja sääli puhdistavat samoin katsojan mielen. Teksti kuvaa myös niitä keinoja, joilla *katharsis* komediassa saadaan aikaan.

## Lähteet

## Kirjallisuutta
*
Aitosammalet

**Aitosammalet** (*Bryopsida*) on yksi neljästä lehtisammalten kaareen kuuluvista luokista. Aitosammalten luokka on näistä luokista suurin. Uusien tutkimusmenetelmien vuoksi luokittelu muuttuu koko ajan. Aitosammalet voidaan jakaa alaluokkiin, jotka jakautuvat edelleen lahkoihin.

## Aitosammalien alaluokat ja lahkot

* Buxbaumiidae
** Buxbaumiales
* Diphysciidae – munasammalet (alaluokka)
** Diphysciales – munasammalet (lahko) Sisältää Suomessa vain yhden lajin munasammalen (*Diphyscium foliosum*)
* Timmiidae
** Timmiales – tuppisammalet (lahko)
* Funariidae – nuotiosammalet (alaluokka)
** Encalyptales – kellosammalet (lahko)
** Funariales – nuotiosammalet (lahko)
** Gigaspermales
* Dicranidae – kynsisammalet (alaluokka)
** Archidiales – kuulasammalet (lahko)
** Bryoxiphiales
** Dicranales – kynsisammalet (lahko)
** Grimmiales – kivisammalet (lahko)
** Pottiales – toukosammalet (lahko)
** Scouleriales
* Bryidae – hiirensammalet (alaluokka)
** Bryanae
*** Bartramiales
*** Bryales – hiirensammalet (lahko)
*** Hedwigiales – harmosammalet (lahko)
*** Orthotrichales – hiippasammalet (lahko)
*** Rhizogoniales
*** Splachnales – sompasammalet (lahko)
** Hypnanae
*** Hookeriales
*** Hypnales – palmikkosammalet (lahko)
*** Hypnodendrales
*** Pychomniales

## Katso myös

* rahkasammalet (luokka)
* karstasammalet (luokka)
* karhunsammalet (luokka)

## Lähteet
Home (Dixie Chicksin albumi)

**Home** on yhdysvaltalaisen Dixie Chicks -yhtyeen albumi vuodelta 2002. Albumi nousi Yhdysvaltain albumilistalla sijalle 1. Albumia on myyty Yhdysvalloissa 6 miljoonaa kappaletta.  

Albumi sai neljä Grammy-palkintoa, mm. parhaan countryalbumin palkinnon vuonna 2003. Albumilta löytyvä kappale "Top of the World" palkittiin Grammy-palkinnolla kaksi vuotta myöhemmin vuonna 2005. 

Home poikkeaa Dixie Chicksin aikaisemmista albumeista akustisen bluegrass-tyylinsä ansiosta. Osa albumin kappaleista on covereita toisten artistien aiemmin levyttämistä kappaleista.

## Kappaleet
# Long Time Gone – 4:10 (Darrell Scott -cover)
# Landslide – 3:50 (Fleetwood Mac -cover)
# Travelin' Soldier – 5:43 (Bruce Robison -cover)
# Truth No. 2 – 4:28 (Patty Griffin -cover)
# White Trash Wedding – 2:21
# A Home – 4:56
# More Love – 5:07 (Darrell Scott -cover)
# I Believe in Love – 4:14
# Tortured, Tangled Hearts – 3:40
# Lil' Jack Slade – 2:23
# Godspeed (Sweet Dreams) – 4:42 (Radney Foster -cover)
# Top of the World – 6:01 (Patty Griffin -cover)

**Bonusraidat**
* Landslide (Sheryl Crow Remix) – 3:46 (US Deluxe Edition), (Holland Bonus DVD Edition)
* Travelin' Soldier (uusi versio) – 5:09 (Holland Bonus DVD Edition)
* Top of the World (The Greg Collins Remix) – 5:57 (Holland Bonus DVD Edition)

## Singlet
* ”Landslide” (2002)
* ”Long Time Gone” (2002)
* ”Tortured, Tangled Hearts” (2002)
* ”Travalin' Soldier” (2002)
* ”White Trash Wedding” (2002)
* ”Godspeed (Sweet Dreams)” (2002)
* ”Top of the World” (2003)

## Arvostelut
* Metacritic: 75/100
* About.com: 
* Allmusic: 
* Entertainment Weekly: A
* Rolling Stone: 

## Lähteet
Michal Jedlička

**Michal Jedlička** (s. 19. syyskuuta 1973) on tšekkiläinen suunnistuksen MM-mitalisti. Hän edustaa kansainvälisellä seuratasolla suomalaista Tampereen Pyrintöä sekä kotimaassaan Dukla Libereciä.

Jedlička oli uransa huipulla vuosituhannen vaihteessa, jolloin hän suunnisti pronssia voittaneessa Tšekin joukkueessa yhdessä Michal Horáčekin, Radek Novotnýn ja Rudolf Ropekin kanssa Tampereen MM-kisoissa vuonna 2001.

Hänen uransa paras henkilökohtainen sijoituksensa MM-kisoista on vuoden 2003 Sveitsin MM-kisoissa, jolloin hän oli yhdeksäs.

## Lähteet

* Michal Jedličkan profiili World of O Runners-sivustolla
Wide Open Spaces

**Wide Open Spaces** on yhdysvaltalaisen Dixie Chicks -yhtyeen albumi vuodelta 1998. Albumi on yhtyeen ensimmäinen albumi, jolla on mukana laulaja Natalie Maines. 

Wide Open Spaces on Dixie Chicksin läpimurtoalbumi, ja on edelleen yhtyeen parhaiten myynyt levy. Albumia on myyty Yhdysvalloissa 12 miljoonaa kappaletta. Albumi nousi Yhdysvaltain albumilistalla sijalle 4. Albumilta julkaistiin useita menestyneitä singlejä, mm. "There's Your Trouble" ja "Wide Open Spaces".

Albumi sai parhaan countryalbumin Grammy-palkinnon vuonna 1999. Lisäksi kappale "There's Your Trouble" voitti myös Grammyn. 

## Kappaleet
# I Can Love You Better – 3:53
# Wide Open Spaces – 3:44
# Loving Arms – 3:37
# There’s Your Trouble – 3:10
# You Were Mine – 3:37
# Never Say Die – 3:56
# Tonight the Heartache’s on Me – 3:25
# Let ’Er Rip – 2:49
# Once You’ve Loved Somebody – 3:28
# I’ll Take Care of You – 3:40
# Am I the Only One (Who's Ever Felt This Way?) – 3:25
# Give It Up or Let Me Go – 4:55

## Singlet
* ”I Can Love You Better” (1997)
* ”There’s Your Trouble” (1998)
* ”Wide Open Spaces” (1998)
* ”Let ’Er Rip” (1999)
* ”Tonight the Heartache’s On Me” (1999)
* ”You Were Mine” (1999)

## Arvostelut
* Allmusic: 

## Lähteet
Vaihdantakollisio

**Vaihdantakollisio** on oikeudellinen ristiriita, joka syntyy käytettäessä omistajan kompetenssia varallisuusoikeuksien vaihdannassa. Omistajan kompetenssi tarkoittaa esineoikeudessa omistajan oikeudellista valtaa siirtää varallisuutta omistuspiiristä toiseen. Esineoikeudessa käytetään usein kollision käsitettä ilman lisämäärettä vaihdanta, vaikka lisämääre rajaakin käsitteen ulkopuolelle kompetenssin käytön esimerkiksi viranomaisratkaisun antamiseen. Vaihdantakollisio-käsitettä ei käytetä lainsäädännössä, vaan se liittyy oikeustieteeseen. Vaihdantakollisiossa voittaneen osapuolen sanotaan saaneen dynaamista suojaa.

Vaihdantakollisiossa on tavallisesti ongelmana se miten oikeusperuste sitoo osapuolia sivullissuhteissa. Vaihdantakollisio voi johtua omistajan oikeusperusteen virheestä, kuten esimerkiksi siitä, että myyjän saanto on pätemätön. Tällöin ostajan saantoa rasittaa kompetenssitehottomuus. Myyjän määräämistoimet saattavat olla myös keskenään ristiriidassa, kuten esimerkiksi myytäessä sama esine kahdelle ostajalle. Kompetenssitehottomuus rasittaa tällöin jälkimmäisen ostajan saantoa. Tällaisia kompetenssivirheistä johtuvia vaihdantakollisioita nimitetään myös *oikeudellisiksi kollisioiksi.*

Vaihdantakollisio syntyy myös silloin, kun varallisuusoikeudellisen määräämistoimen kohteen arvo tai kompetenssin käyttäjän varallisuus ei riitä kaikkien vaateiden täyttämiseen. Tällaista kollisiota nimitetään myös *taloudelliseksi kollisioksi.* Sellainen syntyy esimerkiksi silloin, kun pakkohuutokaupassa tarjottu hinta on niin alhainen, ettei kaikkia oikeuksia voida toteuttaa.

## Lähteet
Top of the World Tour: Live

**Top of the World Tour: Live** on yhdysvaltalaisen Dixie Chicks -yhtyeen livealbumi ja musiikki-DVD vuodelta 2003. CD sisältää live-esityksiä yhtyeen "Top of the World Tour" -kiertueelta. DVD sisältää esityksiä ja dokumenttimateriaalia samalta kiertueelta.

## Kappaleet

### DVD
#### Konsertti
# Goodbye Earl
# Some Days You Gotta Dance
# There's Your Trouble
# Long Time Gone
# Tortured, Tangled Hearts
# Travelin' Soldier
# Hello Mr. Heartache
# Cold Day in July
# White Trash Wedding
# Lil' Jack Slade
# A Home
# If I Fall You're Going Down With Me
# Cowboy Take Me Away
# Godspeed (Sweet Dreams)
# Landslide 
# Ready to Run
# Wide Open Spaces 
# Sin Wagon

#### Muu sisältö
* Top of the World -video
* Dokumenttimateriaalia

### CD 1
# 
# 
# 
# 
# 
# 
# 
# 
# 
# 
# 

### CD 2
# 
# 
# 
# 
# 
# 
# 
# 
# 
# 
# 

## Arvostelut
* About.com: 
* Allmusic: 
* Rolling Stone: 

## Aiheesta muualla
* ''Top of the World Tour: Live'' discogs.com -sivustolla

## Lähteet
Michal Horáček

**Michal Horáček** (s. 4. heinäkuuta 1977) on tšekkiläinen suunnistuksen MM-mitalisti. Hän edustaa seuratasolla ruotsalaista Södertälje Nykvarn Orienteringia.

Horáček voitti viestipronssia MM-kisoissa Tampereella 2001 yhdessä Michal Jedličkan, Radek Novotnýn ja Rudolf Ropekin kanssa. Hänellä on myös kulta- ja hopeamitalit nuorten MM-viesteistä vuosilta 1996–1997. 

Henkilökohtaisissa kilpailuissa Horáček on sijoittunut MM-kisoissa parhaimmillaan 14:nneksi keskimatkalla vuonna 1999 Skotlannissa.

## Lähteet
* Michal Horáčekin profiili World of O Runners-sivustolla
Taking the Long Way

**Taking the Long Way** on Dixie Chicksin seitsemän studioalbumi, joka julkaistiin 23. toukokuuta 2006. Albumi nousi listaykköseksi Yhdysvalloissa, Kanadassa ja Ruotsissa. Suomessa albumi nousi sijalle 12. Albumia on myyty Yhdysvalloissa 2 miljoonaa kappaletta.

Albumi voitti viisi Grammy-palkintoa vuonna 2007, mm. vuoden albumin palkinnon.

## Kappaleet
# The Long Way Around – 4:33
# Easy Silence – 4:02
# Not Ready to Make Nice – 3:58
# Everybody Knows – 4:18
# Bitter End – 4:38
# Lullaby – 5:51
# Lubbock or Leave It – 3:54
# Silent House – 5:23
# Favorite Year – 4:29
# Voice Inside My Head – 5:52
# I Like It – 4:34
# Baby Hold On – 5:04
# So Hard – 4:27
# I Hope – 5:25

;Bonusraidat
* 
* 

## Arvostelut
* Metacritic: 72/100
* AllMusic: 
* Entertainment Weekly: A
* Rolling Stone: 
* Slant Magazine: 
* Soundi: 

## Lähteet
Shouldn’t a Told You That

**Shouldn’t a Told You That** on yhdysvaltalaisen Dixie Chicks -yhtyeen albumi vuodelta 1993. Albumilla yhtyeen laulajana toimi Laura Lynch, joka kuitenkin erotettiin yhtyeestä ennen yhtyeen seuraavan albumin Wide Open Spaces julkaisua. Albumin tuotti Steve Fishell.  

## Kappaleet
# 
# 
# 
# 
# 
# 
# 
# 
# 
# 

## Arvostelut
* Allmusic: 

## Aiheesta muualla
* Shouldn't a Told You That discogs.com -sivustolla

## Lähteet
Little Ol’ Cowgirl

**Little Ol' Cowgirl** on yhdysvaltalaisen Dixie Chicks -yhtyeen albumi vuodelta 1992. Albumilla yhtyeen laulajana toimivat sittemmin yhtyeestä lähteneet Laura Lynch ja Robin Lynn Macy.

## Kappaleet
# 
# 
# 
# 
# 
# 
# 
# 
# 
# 
# 
# 
# 
#
Ginger Alden

**Ginger Alden** (s. 13. marraskuuta 1956 Memphis) on yhdysvaltalainen näyttelijä ja malli.

Hän oli Elvis Presleyn naisystävä ja löytäjä kuolinpäivänä. Ginger ja Elvis tapasivat toisensa vuoden 1976 marraskuussa. Elvis ja Ginger menivät kihloihin 26. tammikuuta 1977. Kihlapari viihtyi tiiviisti yhdessä ja Ginger olikin yleensä Elviksen mukana konserttikiertueilla. Ginger nähdäänkin Elviksen vuoden 1977 televisiokonsertissa, Elvis in Concertissa jossa Elvis esittelee kihlattunsa yleisölle. Ginger oli Elviksen löytäjä kuolinpäivänä. Ginger löysi Elviksen makaamassa elottomana kylpyhuoneen lattialla noin klo 14.00, 16. elokuuta 1977. Tämän jälkeen Ginger hälytti kiertuemanageri Joe Espositon ja turvamies Al Stradan paikalle, jotka kutsuivat ambulanssin Gracelandiin. Gingerin kirjoittama kirja "Elvis and Ginger: Elvis Presley´s Fiancèe and Last Love Finally Tells Her Story" julkaistiin 2. syyskuuta 2014. 

Alden oli naimisissa Ron Leyserin kanssa 1991–2015. Heillä on yksi lapsi.

## Aiheesta muualla
*
Kara Ben Nemsi

**Kara Ben Nemsi** on henkilöhahmo saksalaisen Karl Mayn seikkailukirjoissa. Hän matkustaa ympäri Ottomaanien valtakuntaa. Hänen apunaan toimii Hadschi Halef Omar.

Kara Ben Nemsi on kirjailijan oma alter ego.

## Aiheesta muualla
* IMDb: Elokuvia, joissa Kara Ben Nemsi päähenkilönä
Marcus Minucius Felix

**Marcus Minucius Felix** (noin 100-luvun loppu – 200-luvun alku) oli roomalainen kristitty apologeetta, yksi varhaisimpia latinaksi kirjoittaneita kristinuskon puolustajia.

## Elämä ja teokset
Minucius Felixin omasta elämästä ei tiedetä kovin paljon. Hänet on voitu ajoittaa vain suunnilleen vuosiin 150–200. Hieronymus mainitsee hänet joitakin kertoja teoksessaan *[[De Viris Illustribus (Hieronymus)|De Viris Illustribus]]*, samoin Lactantius teoksessaan *Institionum divinarum*. Heidän tietonsa ovat kuitenkin ilmeisesti peräisin Minucius Felixin omista teoksista. Niistä hänen voidaan päätellä olleen Roomassa toiminut asianajaja, joka oli ollut pakana ja kääntynyt sitten kristityksi. Hänen on arveltu olleen afrikkalaista alkuperää.

Minucius Felix tunnetaan nykyään lähes pelkästään teoksestaan *[[Octavius (kirja)|Octavius]]*. Teos on kristinuskoa käsittelevä dialogi, jossa keskustelevat pakanallinen Caecilius Natalis ja kristitty Octavius Januarius. Teos on varhaisempi kuin Cyprianuksen *Quod idola dei non sint*, jossa on siitä lainauksia, mutta kuinka paljon varhaisempi, riippuu siitä, mikä on sen suhde Tertullianuksen teokseen *Apologeticum*. Yleisesti Minucius Felixin on katsottu olleen näistä kolmesta varhaisin latinaksi kirjoittanut apologeetta.

## Lähteet

## Kirjallisuutta
* 
* 

## Aiheesta muualla

* 
*
Noora Matikainen

**Noora Matikainen** (s. 1. syyskuuta 1980) on suomalainen jalkapallomaalivahti. Hän edusti kaudella 2013 Naisten Liigassa Helsingin Jalkapalloklubia.

Suomen korkeimmalla sarjatasolla Matikainen on edustanut FC Honkaa, Tampereen Ilvestä, FC Unitedia, FC Espoota, Helsingin Jalkapalloklubia ja Puistolan Urheilijoita. Kaudella 2010 Matikainen pelasi Norjan Toppserienissä Amazon Grimstadin joukkueessa.
Hän on saavuttanut kaksi Suomen-mestaruutta, kaksi SM-hopeaa ja kolme SM-pronssia sekä kolme Suomen cupin mestaruutta.

Kaksoissisar Ulla Matikainen pelaa myös jalkapalloa. 

## Kokemus

Matikainen on vuosina 2000–2012 pelannut noin 290 sarjaottelua Suomessa, 15 sarjaottelua Norjassa ja yhdeksän UEFA-cupin ottelua. Virallisten kansainvälisten otteluiden lisäksi Matikainen on myös pelannut useita harjoitusotteluita ruotsalaisten seurojen edustusjoukkueita vastaan.

Matikainen on kuulunut Suomen maajoukkueryhmään, mutta ei ole pelannut yhtään maaottelua. Hän oli joukkueen kolmosmaalivahti vuoden 2005 EM-kilpailuissa.

## Saavutukset

* Naisten SM-sarjan mestaruus 2002, 2004
* Naisten Suomen Cupin voitto 2001, 2004, 2006

Lisäksi Naisten Liigan 2. sija vuosina 2005 ja 2006 ja 3. sija vuosina 2001, 2007 ja 2011

## Lähteet
Luettelo vuoden 1974 miehittämättömistä avaruuslennoista

Vuonna 1974 laukaistiin yli sata satelliittia. 

## Onnistuneet laukaisut

## Epäonnistuneet laukaisut
* 12.2.74 SPHINX ja Viking-DS (VDS), Titan-3E Centaur-D1T, Cape Canaveral
* 12.4.74 Kosmos (641) (Zenit-4MK #(23), Hermes #) Voskhod, Baikonurin kosmodromi 
* 23.5.74 Kosmos (656) (Jantar-2K #1, Feniks #1) Sojuz-U, Plesetskin kosmodromi
* 12.6.1974 JSSW (1) (CK-1 (1)), FB-1, Jq, Kiina 
* 11.7.1974 Kosmos (666) (DS-P1-Yu #70) Kosmos-2, Plesetskin kosmodromi
* 30.8.1974 Kosmos (676) (Zenit-2M, Hektor) & FEU-170 3L, Voskhod, Plesetskin kosmodromi
* 5.11.1974 FSW-0 (1), Pitkä marssi CZ-2A, Jq, Kiina

## Aiheesta muualla
*Kapustin Jarrocket.de/space/space.html Güntherin avaruussivun Chronology-kohdasta laukaisujen historia (päälähde)
*Kanadalainen avaruushistoriasivusto (toinen päälähde)
*Russian Space Web
*Jonathan McDowellin avaruussivusto 
*NASA Jet Propulsion Laboratoryn avaruuslennot
*Miehittämättömien lentojen englanninkielinen keskustelusivu
Octavius (kirja)

**Octavius** on Marcus Minucius Felixin kirjoittama varhainen teos kristinuskon puolustukseksi. Se on muodoltaan dialogi, jossa keskustelevat  pakanuutta kannattanut Caecilius Natalis ja kristitty Octavius Januarius, joka on Minucius Felixin ystävä.

## Historia

*Octaviuksen* ja sen tekijän ajoitusta ei tunneta tarkkaan; teos on kirjoitettu joskus vuosien 150–250 välisenä aikana. Teos päätyi jossain vaiheessa osaksi Arnobiuksen teosta *Adversus nationes* (*Pakanoita vastaan*) sen kahdeksanneksi kirjaksi. Vasta François Baudouin havaitsi vuonna 1560, että kirja on jonkun toisen kirjoittama.

## Sisältö

Keskustelu käydään miellyttävässä ympäristössä Ostiassa sijaitsevalla rannalla erään vapaapäivän iltapäivänä. Keskustelu saa alkunsa siitä, kun Caecilius osoittaa ohi kulkiessaan kunnioitustaan Serapiksen kuvapatsaalle. Seurauksena Octavius ja Caecilius ryhtyvät keskusteluun omien uskontojensa paremmuudesta. Minucius itse toimii erotuomarina. Octavius käsittelee Caeciliuksen argumentteja pakanuuden puolesta (joiden esikuvana ovat ehkä olleet Kelsoksen esittämät argumentit) samassa järjestyksessä kuin ne esitetään. Lopputuloksena Caecilius tulee vakuuttuneeksi kristinuskon paremmuudesta.

Dialogin esikuvana on käytetty Ciceron teoksia *[[Jumalten luonteesta]]* (*De natura deorum*) ja *[[Ennustamisesta]]* (*De divinatione*). Teos ei ole sisällöltään erityisen kristillinen. Jos jumalan ykseyden, ylösnousemuksen ja tulevaisuudessa odottavan palkinnon ja rangaistuksen ajatukset jätetään huomiotta, teos on lähinnä filosofista ja eettistä polemiikkia antiikin polyteististen uskontojen mielettömyyksiä kohtaan.

## Lähteet

## Kirjallisuutta

### Suomennos

* 

### Muita käännöksiä ja tekstilaitoksia

* Minucius Felix, Marcus: *Octavius*. Teoksessa 

## Aiheesta muualla

* Kirby, Peter: The Octavius of Minucius Felix Early Christian Writings 
* Minucius Felix, Marcus: Octavius Documenta Catholica Omnia 
* Minucius Felix, Marcus: Octavius
Vaelluskala

**Vaelluskala** on kalalaji, jonka säännönmukaiseen kehitykseen kuuluu ikäkausia seuraten asuinvesien vaihto makeasta vedestä suolaveteen tai päinvastoin. **Anadrominen vaelluskala** kutee makeassa vedessä, mutta viettää suurimman osan elämästään suolavedessä. Esimerkiksi monet lohikalat ovat anadromisia vaelluskaloja. **Katadrominen vaelluskala** sen sijaan kutee suolavedessä, mutta viettää pääosan elämästään makeassa vedessä. Esimerkki tällaisesta lajista on ankerias.

Vaelluskalat tasapainottavat ruumiinsa suolapitoisuutta kidusten avulla. Makeassa vedessä kala menettää suoloja, kun makea vesi pyrkii imeytymään kalan sisäpuolelle ja kalan on samalla säädettävä vesimääräänsä virtsaamalla. Suolavajeen välttämiseksi kidusten tehtävä on aktiivisesti siirtää suoloja vedestä verenkiertoon. Suolavedessä tilanne on päinvastainen. Nestehukan kala kompensoi juomalla, jolloin ylimääräisen suolan kala erittää kiduksissa sijaitsevien suolarauhasten avulla.

## Lähteet
United (Judas Priestin kappale)

**United** on brittiläisen heavy metal -yhtyeen Judas Priestin kappale albumilta *[[British Steel]]*. Kappale on albumin kolmas single. Se syntyi, kun yhtye päätti tehdä hengenostatuslaulun. Kappale ei sisällä kitarasooloa.

## Kokoonpano
* Rob Halford – laulu
* Glenn Tipton – kitara
* K.K. Downing – kitara
* Ian Hill – basso
* Dave Holland – rummut

## Aiheesta muualla
* Discogs
*
David Pownall

**David Pownall** (19. toukokuuta 1938 Liverpool, Britannia – 21. marraskuuta 2022) oli brittiläinen kirjailija. Hän on julkaissut näytelmiä, novelleja ja romaaneja. Pownall valmistui Keelen yliopistosta vuonna 1960 ja työskenteli Fordin henkilöstöosastolla ja kaivosyhtiö Anglo Americanissa, ennen kuin ryhtyi kokopäivätoimiseksi kirjailijaksi. Hän oli Paines Plough -kiertueteatterin toinen perustaja.

Suomessa hänen näytelmistään on esitetty *[[Mestariluokka]]a*.

Pownall kuoli 21. marraskuuta 2022. Hän oli 84-vuotias.

## Valikoima teoksia

**All the World Should Be Taxed*  
**As We Lie*
**An Audience Called Edouard*
**Barricade*
**Beauty and the Beast*
**Beef*
**Black Star*
**Buck Ruxton*
**Crates on Barrels*
**Death of a Faun*
**Dinner Dance*
**The Dream of Chief Crazy Horse*
**The Edge*
**Elgar's Rondo*

**Elgar's Third*
**Gaunt*
**Getting the Picture*
**The Hot Hello*
**How Does the Cukoo Learn To Fly?*
**How to Grow a Guerrilla*
**The Human Cartoon Show*
**King John's Jewel*
**Ladybird, Ladybird*
**The Last of the Wizards*
**Later*
**Lile Jimmy Williamson*
**Lions and Lambs*
**Livingstone and Sechele*

**[[Mestariluokka]]* (*Master Class*)
**Motocar*
**Music to Murder By*
**My Father's House*
**Nijinsky: Death of a Faun*
**Pride and Prejudice*
**The Pro*  
**Richard III, Part Two*
**Rousseau's Tale*
**Seconds at the Fight for Madrid*
**A Tale of Two Town Halls*
**Torch No 1*
**The Viewing*

## Lähteet

## Aiheesta muualla
* David Pownallin kotisivu 
* David Pownall  — The Playwrights Database, Doollee
* David Pownall Radio Plays
51 (luku)

**51** (**viisikymmentäyksi**) on luonnollinen luku, jota edeltää luku 50 ja seuraa luku 52.

## Matematiikassa

* 51 on puolialkuluku ja siten myös yhdistetty luku.
* 51 on vajaa luku.
* 51 on onnekas luku ().
* 51 on lukua 1 lukuun ottamatta pienin luku, joka on sekä viisikulmioluku että keskitetty viisikulmioluku (katso kuva).
* 51 on stella octangula -luku, eräänlainen tilan kuvioluku.
* 51 on palindromi binäärijärjestelmässä (1100112) ja nelijärjestelmässä (3034).
* 51 on Smithin luku binäärijärjestelmässä.
* 51 kuuluu Motzkinin lukuihin.
* 51 kuuluu Perrinin lukujonoon ().
* 51 on trimorfinen luku, koska 51^3 = 132\ 651, joka päättyy numeroihin 51.
* 51 voidaan muodostaa kolmen neliöluvun summana kahdella tavalla: 7^2+1^2+1^2 tai 5^2+5^2+1^2.
* 51 voidaan muodostaa kahden neliöluvun erotuksena kahdella tavalla: 10^2-7^2 ja 26^2-25^2.
* 51 esiintyy kahdessa jaottomassa Pythagoraan kolmikossa:  ja .
* 51 on erään ”lähes tasasivuisen” () Heronin kolmion lyhimmän sivun pituus: kun kolmion sivujen pituudet ovat peräkkäiset kokonaisluvut 51, 52 ja 53, sen pinta-ala on kokonaisluku 1170.
* 51 on kahden peräkkäisen alkuluvun keskiarvon neliöjuuri. (Nämä luvut ovat 2593 ja 2609.)
* Säännöllinen 51-kulmio on konstruoituva monikulmio, koska 51 on kahden eri Fermat’n luvun tulo.

## Luonnontieteissä
* 51 on antimonin järjestysluku jaksollisessa järjestelmässä.
* Vanadiini-51 on vanadiinin ainoa vakaa ja luonnossa yleisin isotooppi.
* Zirkonium-91 on zirkoniumin vakaa isotooppi, jonka neutroniluku on 51.
* 51 Nemausa on pikkuplaneetta.
* Pyörregalaksi tunnetaan myös nimellä Messier 51.

## Muissa yhteyksissä
* 51 on Perun kansainvälinen suuntanumero.
* North American P-51 Mustang oli yhdysvaltalainen hävittäjäkone.
* John Tyler, William Howard Taft, Calvin Coolidge ja Franklin D. Roosevelt astuivat Yhdysvaltain presidentin virkaan 51-vuotiaina.
* Alueella 51 on Yhdysvaltain ilmavoimien salainen tukikohta.
* Eurooppatie E51 kulkee Saksassa.
* Kantatie 51 kulkee Helsingin ja Raaseporin välillä.

## Lähteet
Korvenpää

**Korvenpää** on kylä Länsi-Salossa entisen Halikon kunnan alueella. Kylä sijaitsee 110-tien varrella Hevonpään pohjoispuolella. Pienikokoisessa kylässä on vain muutama asuintalo ja pienet peltoalueet.

Korvenpää on myöhäiskeskiaikainen uudisasutuskylä. Se on mainittu ensimmäisen kerran vuonna 1405. Tilalle perustettiin ensimmäinen torppa vasta 1800-luvun lopussa. Korvenpään kantatila oli ruotujakolaitoksen jäljiltä valtion omistuksessa vuoteen 1939 asti.

## Lähteet
Porovaara

**Porovaara** oli kylä Suomen Neuvostoliitolle vuonna 1944 luovuttaman Petsamon kunnan itäsosassa. Kylä sijaitsi Petsamonvuonon itärannalla Kaakkurin kylän pohjoispuolella. Porovaaraa vastapäätä vuonon länsirannalla oli Trifonan kylä. Virallisesti Porovaara tuli kuulumaan valtioneuvoston vuonna 1930 hyväksymän Petsamon kyläjaon mukaan Vuonokylän kyläkuntaan. Nykyisin Porovaara on asumaton ja sen alue kuuluu Petsamon piirin Petsamon kaupunkikuntaan.

Porovaarassa ei ollut omaa koulua, vaan se kuului Petsamon ensimmäisestä koulupiirijaosta vuodelta 1921 lähtien kirkonkylän eli Parkkinan koulupiiriin. Porovaaralle ja Kaakkurille suunniteltiin yhteistä koulua 1920- ja 1930-luvuilla, mutta tämä ei toteutunut.

## Väestö
Suurin osa Porovaaran asukkaista oli karjalaisia. Vuoden 1929 henkikirjoituksen mukaan kylän 74 asukkaasta oli karjalaisia 56, suomalaisia 14 ja venäläisiä neljä. Porovaaran karjalainen asutus oli syntynyt 1870-luvulla, kun Vienan Karjalan Uhtuan, Vuokkiniemen ja Oulangan kunnista muutti väestöä nälkävuosia pakoon Petsamonvuonon rannoille.

Asukasluvun kehitys:
*62 (1921)
*37 (1925)
*74 (1929)
*29 (1930)
*57 (1935)

## Lähteet
*

### Viitteet
Universitatin metroasema

**Universitat** on Barcelonan metron linjojen 1 ja 2 asema. Se sijaitsee Eixamplen alueella Barcelonan yliopiston historiallisen päärakennuksen edustalla. Keskeisen sijaintinsa vuoksi asema on yksi järjestelmän vilkkaimmista. Linjan 1 osuus asemasta otettiin käyttöön vuonna 1926 osana Ferrocarril Metropolità Transversa -järjestelmää. Linjan 2 laiturit lisättiin vuonna 1995.

## Lähteet

## Aiheesta muualla

*Universitatin asema Trens de Catalunya -sivustolla
Angelniemen Marttila

**Angelniemen Marttila** on kylä Kemiön saaren Salon puoleisessa osassa. Kylä sijaitsee saaren koilliskulmassa sekä osittain Angelansaaressa. Kylässä sijaitsee Angelansaareen vievä tie ja silta. Kylän nimi oli vuoteen 2009 asti pelkkä **Marttila**, mutta Salon kuntaliitoksessa syntyneiden nimipäällekkäisyyksien takia nimeksi tuli nykyinen Angelniemen Marttila erotuksena Kiskon Marttilaan.

Marttila koostuu vanhan Angelniemen pappilan, nykyisen Niemen tilan, ympäröivistä alueita. Kylässä on lähekkäin muutama asuintalo molemmissa saarissa. Aivan Niemen vieressä on Meri-Seppälän kylä. Koko Marttila on mereen laskeutuvaa tasaista maata, joka on viljelykäytössä. Angelansaaressa kallioperä nousee korkeaksi mäeksi.

Marttilan asutus on vanhaa perua. Kyläkantainen asutuskin on ollut olemassa jo viimeistään varhaiskeskiajalla. Kylään on myöhemmin ilmestynyt Angelniemen kappeliseurakunnan papin virka-asunto, josta tuli kirkkoherran pappila Angelniemen itsenäistyessä vuonna 1916. Kunta liitettiin takaisin Halikkoon vuonna 1967 ja seurakunta myi tarpeettomaksi jääneen kiinteistön yksityiskäyttöön.

## Lähteet
Julija Zaripova

**Julija Zaripova** (o.s. **Zarudneva**, s. 26. huhtikuuta 1986) on venäläinen estejuoksija.

Zaripova sai pronssia maastojuoksun EM-kilpailujen alle 23-vuotiaiden sarjassa Oostendessa 2008. Joukkuekilpailussa Venäjä sai hopeaa. Talvella 2009 hän voitti Venäjän hallimestaruuden 3&nbsp;000&nbsp;metrin juoksussa ja sijoittui samalla matkalla seitsemänneksi Torinon sisäratojen EM-kilpailuissa. Kesällä 2009 hän voitti Venäjän mestaruuden 3&nbsp;000&nbsp;metrin estejuoksussa. Berliinin MM-kilpailuissa 2009 hän sijoittui 3&nbsp;000&nbsp;metrin estejuoksussa alun perin toiseksi ennätysajallaan 9.08,39, mutta nousi myöhemmin voittajaksi kun Marta Domínguez hylättiin dopingin vuoksi. Zaripova voitti 3&nbsp;000 metrin estejuoksun Euroopan-mestaruuden Barcelonassa 2010 ajalla 9.17,57. Hän voitti estejuoksun samana vuonna myös Euroopan joukkuemestaruuskilpailuissa ja maanosien cupissa. 

Zaripova voitti estejuoksun Daegun MM-kisoissa 2011 (ajalla 9.07,03), Lontoon olympialaisissa 2012 (9.06,72) ja kesäuniversiadeissa 2013 (9.28,00). Hän kuitenkin menetti nämä voittonsa myöhemmin dopingin vuoksi. Moskovan MM-kilpailuihin 2013 hän ei kyennyt osallistumaan loukkaannuttuaan juuri ennen kisoja.

Tammikuussa 2015 Venäjän antidopingtoimikunta Rusada asetti Zaripovan kahden ja puolen vuoden kilpailukieltoon dopingrikkomuksista biologisen dopingpassin perusteella. Kilpailukielto määrättiin alkamaan 25.7.2013 ja hänen tuloksiaan hylättiin aikaväleiltä 20.6.2011–20.8.2011 ja 3.7.2012–3.9.2012. Näin hän olisi menettänyt Lontoon olympiavoittonsa, muttei Daegun maailmanmestaruuttaan. Kansainvälinen yleisurheiluliitto IAAF valitti Rusadan valikoivista tuloshylkäyksistä urheilun kansainväliseen vetoomustuomioistuimeen, joka muutti Rusadan päätöstä hylkäämällä kaikki Zaripovan suoritukset aikaväliltä 20.7.2011–25.7.2013. Kansainvälinen olympiakomitea KOK vahvisti 21. marraskuuta 2016 Zaripovan jääneen kiinni dopingista Lontoon 2012 olympialaisten näytteiden uusintatestissä. Zaripovan 3 000 metrin estejuoksun jälkeen 6. päivänä elokuuta 2012 antama virtsanäyte sisälsi uusintatestien mukaan Turinabol-nimistä anabolista steroidia. Lontoon olympialaisten dopingrikkomuksesta Zaripovan kilpailukieltoa pidennettiin neljään vuoteen (ajalle 25.7.2013–24.1.2016 ja 4.10.2016–3.4.2018) ja hänen tuloksensa aikavälillä 6.8.2012–25.7.2013 hylättiin.

## Henkilökohtaiset ennätykset
:Lähde: IAAF
### Ulkoradat

### Sisäradat

## Lähteet
Harmaatapakulo

**Harmaatapakulo** (*Scytalopus unicolor*) on pienikokoinen eteläamerikkalainen varpuslintu. Laji jaettiin eli splitattiin kolmeksi lajiksi vuonna 2005: harmaatapakuloksi, mustatapakuloksi (*Scytalopus latrans*) ja livertäjätapakuloksi (*Scytalopus parvirostris*).

## Esiintyminen
Harmaatapakulot elävät Etelä-Amerikan luoteisosassa Boliviassa, Perussa, Ecuadorissa, Kolumbiassa ja Venezuelassa noin 4&nbsp;900&nbsp;neliökilometrin alalla.

## Lähteet
SummerSlam (2009)

**SummerSlam 2009** (tai SummerSlam) on jokavuotinen päätapahtuma World Wrestling Entertainmentissa. Tapahtuma järjestetään aina kesän lopussa, joten nyt se järjestetään 23. elokuuta.

## Ottelut

## Lähteet
Livertäjätapakulo

**Livertäjätapakulo** (*Scytalopus parvirostris*) on pienikokoinen eteläamerikkalainen varpuslintu. Harmaatapakulo (*Scytalopus unicolor*) jaettiin eli splitattiin kolmeksi lajiksi vuonna 2005: harmaatapakulo, mustatapakulo (*Scytalopus latrans*) ja livertäjätapakulo.

## Esiintyminen
Livertäjätapakulot elävät Etelä-Amerikassa Boliviassa ja Perussa noin 120&nbsp;000&nbsp;neliökilometrin alalla.

## Lähteet
Sinan

**Koca Mimar Sinan Ağa** (noin 1490 – 17. heinäkuuta 1588) oli arkkitehti, joka vaikutti osmanien valtakunnassa Suleiman Suuren, Selim II:n ja Murat III:n hallituskausilla.

Sinanin päätöitä olivat Selimin moskeija Edirnessä ja Suleimanin moskeija Istanbulissa, joista ensimmäistä hän itse piti suurimpana saavutuksenaan sekä Mehmed Paša Sokolovićin silta. Hänen oppipoikiinsa lukeutui Sedefhar Mehmet Ağa, joka suunnitteli kuuluisan Sinisen moskeijan.

Sinan oli Leonardo da Vincin ja Michelangelon aikalainen, ja renessanssin yleisnerot kuuluivat hänen tuttavapiiriinsä. Asiakirjat kertovat, että Sinan rakensi valtakuntaan 81 suurta moskeijaa, 55 teologista koulua, 32 palatsia, 22 kylpylää ja 323 muuta rakennusta.
Sinanin mukaan on nimetty törmäyskraatteri planeetta Merkuriuksen pinnalla. Hän esiintyy Mika Waltarin romaanissa *[[Mikael Hakim]]*.

## Lähteet

## Kirjallisuutta
* 
* 
* 
* 
* 
* 
* 

## Aiheesta muualla

* Zeynep Ahunbay: Selimyr Mosque and its social complex. Chapter III: Architect Sinan and his works (pdf, pp. 39-54/164  (tedaproject.gov.tr)
Lyijytapakulo

**Lyijytapakulo** (*Scytalopus speluncae*) eli aiemmalta nimeltään **hiiritapakulo**  on pienikokoinen eteläamerikkalainen varpuslintu.

## Esiintyminen
Lyijytapakulot elävät Etelä-Amerikassa Brasilian kaakkoisosan kosteissa vuoristometsissä noin 540&nbsp;000&nbsp;neliökilometrin alalla. Lajin taksonomia on epäselvä, sillä siitä on vastikään (Maurício 2005) erotettu omaksi lajikseen eteläisempi serramadorintapakulo *(S. pachecoi)* aikaisemmin erotetun hiiritapakulon *(S. notorius)* lisäksi.

## Lähteet

## Aiheesta muualla
* The Brazilian species complex ''Scytalopus speluncae'':how many times can a holotype be overlooked?'' (Revista Brasileira de Ornitologia, 16(1):78-81) 
* Arthur Grosset (valokuvia)
*Ääntä, Äänen metadata Macaulay Library
Viillokki

**Viillokki** () on keitetystä lihasta leikattuja viipaleita, jotka tarjotaan lihan keitinliemestä munankeltuaisella suurustamalla valmistetussa kastikkeessa.
Ruskobulbulit

**Ruskobulbulit** (*Chlorocichla*) on bulbulien heimoon kuuluva varpuslintusuku. Ruskobulbulien sukuun kuuluu BirdLifen mukaan viisi lajia.

## Ruskobulbuleihin kuuluvia lajeja
* Edwardjärvenbulbuli (*Chlorocichla prigoginei*)
* Idänruskobulbuli (*Chlorocichla flaviventris*)
* Kongonruskobulbuli (*Chlorocichla falkensteini*)
* Valkoluomibulbuli (*Chlorocichla simplex*)
* Viidakkobulbuli (*Chlorocichla laetissima*)

## Lähteet

## Aiheesta muualla
*ITIS: Chlorocichla
Järnö

**Järnö** on saari, joka sijaitsee Tammisaaren ja Hangon välillä Lappohjan lähettyvillä. Saarella on useita mökkejä mutta vain yksi vakituiseen ympärivuotisesti saarella asuva. Järnön erikoisuus on yhtiömuotoinen mökkikylä, joka käsittää yli 100 mökkiä. Saarella sijaitsee myös luonnonsuojelualue. 

Kirkkonummen pelimannit ovat levyttäneet kappaleen "Järnö-vals".

## Lähteet
Alexis Copello

**Alexis Copello** (s. 12. elokuuta 1985) on kuubalaissyntyinen, Azerbaidžania edustava kolmiloikkaaja.

Copello sai 2008 pronssia Keski-Amerikan ja Karibian mestaruuskilpailuissa Calissa, mutta karsiutui loppukilpailusta Pekingin olympialaisissa. Hän saavutti 2009 hopeaa Havannan Keski-Amerikan ja Karibian mestaruuskilpailuissa tuloksella 17,33. Berliinin MM-kilpailuissa hän sai pronssia tuloksella 17,36. Hän voitti 2010 Ibero-Amerikan mestaruuden ja sijoittui toiseksi maanosien cupissa Splitissä. Seuraavana vuonna hän oli neljäs Daegun MM-kilpailuissa tuloksella 17,47 ja voitti kultaa Guadalajaran Pan-Amerikan kisoissa tuloksella 17,21. Istanbulin sisäratojen MM-kilpailuissa 2012 hän sijoittui seitsemänneksi tuloksella 16,92. Lontoon olympialaisissa hän oli samalla tuloksella kahdeksas.

Copello sai Azerbaidžanin edustusoikeuden huhtikuussa 2017. Lontoon MM-kilpailuissa 2017 hän sijoittui viidenneksi tuloksella 17,16. Birminghamin MM-hallikilpailuissa 2018 hän oli neljäs tuloksella 17,17. Hän saavutti EM-hopeaa Berliinisä 2018 tuloksella 16,93. Dohan MM-kilpailuissa 2019 hän sijoittui seitsemänneksi. Hän saavutti Toruńin sisäratojen EM-kilpailuissa 2021 hopeaa 17,04. Hän jäi Münchenin EM-kilpailuissa 2022 ja Budapestin MM-kilpailuissa 2023 karsinnassa ilman tulosta.

Copello hyppäsi ennätyksensä 17,68 Ávilassa 17. heinäkuuta 2011. Hallissa hän on hypännyt parhaimmillaan 17,24 Liévinissä 5. maaliskuuta 2010.

## Lähteet
Brasilianajokoira

**Brasilianajokoira** () on brasilialainen koirarotu. FCI hyväksyi rodun uudelleen vuonna 2020. Suomessa se kuuluu Suomen Ajokoirajärjestö ry:n alaisuuteen.

## Ulkomuoto
Brasilianajokoira on kookas, voimakas ja maatiaismainen. Sen korvat ovat pitkät, joustavat ja kärjistä pyöristyneet. Häntä on pitkä ja sapelinmuotoinen. Säkäkorkeus on noin 56–65 cm ja paino 21–33 kg. Karvapeite on lyhyt, sileä ja tiheä. Se voi olla väritykseltään joko valkoinen sinertävin merkein, musta ruosteenruskein (black & tan) merkein, kaksivärinen (valkomusta tai valkoruskea) tai kolmivärinen (tricolor) musta-ruskea-valkoinen. Kaikissa väreissä voi olla lisäksi vaaleanruskeat merkit päässä, rintakehässä, vatsassa, raajoissa ja hännässä.

## Luonne ja käyttäytyminen
Brasilianajokoira on rauhallinen, itsevarma, hiljainen, peloton, säyseä, tasapainoinen ja omistajaansa kiintynyt. Sen ei koskaan tule olla aggressiivinen eikä arka. Se työskentelee perinteisesti sekä yksin, pareina että ajueina. Sitä kuvaillaan myös sitkeäksi ja kestäväksi.

## Alkuperä
Kynologi Oswaldo Aranha Filho kehitti rodun 1950-luvulla mustaruskeasta englantilaisesta ajokoirasta, amerikankettukoirasta, pesukarhukoirasta, sinisestä pesukarhukoirasta, walkerinpesukarhukoirasta ja pienestä gascognenajokoirasta sekä paikallisesta pampakoirasta jaguaaria metsästäväksi koiraksi, mutta se kykenee myös ketun jäljestykseen. Se sopeutui alueen hankalaan maastoon, ilmastoon ja luontoon. FCI ehti jo kerran tunnustaa rodun vuonna 1968, mutta piroplasmoosi-epidemian puhjettua jalostuskanta hävisi. Tämän vuoksi FCI ja Brasilian Kennelliitto julistivat sen sukupuuttoon kuolleeksi vuonna 1973 ja poistivat sen listoiltaan. Sen jälkeen sitä yritettiin vuosikymmenien ajan luoda uudelleen. Tässä lopulta onnistuttiin: nykyisin sekä Brasilian Kennelliitto että FCI ovat hyväksyneet sen uudelleen viralliseksi roduksi.

## Lähteet
* Gondrexon, A. & Browne, Ives: Maailman koiraopas

### Viitteet
Trailhound

**Trailhound** (*Trail Hound*) on englantilainen koirarotu.

## Ulkonäkö

Trailhound muistuttaa tietyiltä osin englanninkettukoiraa, mutta vahvan vinttikoiraperimän vuoksi sen kuono on terävämpi, raajat kevyemmät, ja rungoltaan se on kevyempi ja pienempi. Myös sen korvat ovat englanninkettukoiran korvia pidemmät. Rotu on lyhytkarvainen, pitkärunkoinen, lyhytkaulainen ja syvärintainen. Sen väritys vaihtelee ja säkäkorkeus on 55–65 cm.

## Luonne ja käyttäytyminen
Trailhound on älykäs ja eloisa, sekä kettukoiraa nopeampi.

## Alkuperä
Rotu polveutuu pointterista, whippetistä, englanninkettukoirasta, salukista ja englanninvinttikoirasta. Se jalostettiin tarkoituksena luoda tarpeeksi nopea rotu vinttikoirien ratakilpailuihin. Sitä esiintyy ainoastaan Luoteis-Englannissa läntisen Cumberlandin alueella.

## Katso myös
*Englanninkettukoira

## Lähteet
Kyrös-Rasti

**Kyrös-Rasti** (**KyRa**) on hämeenkyröläinen suunnistusseura. Seura on perustettu 15. elokuuta 1980, jolloin sen kotipaikaksi määrättiin Hämeenkyrö ja muuksi toimialueeksi Mouhijärven ja Viljakkalan kunnat. Edelleen seuran toiminta-alue on sama, vaikka Mouhijärvi on sittemmin liittynyt Sastamalaan ja Viljakkala Ylöjärveen.

Seuran lajeina ovat kaikki Suomen Suunnistusliiton lajit eli suunnistus, hiihtosuunnistus, pyöräsuunnistus ja tarkkuussuunnistus. Kansallisella ja kansainvälisellä tasolla merkittävin menestys on tullut hiihtosuunnistuksesta. Lajin MM-kisoihin ovat osallistuneet Mirja, Pertti ja Risto Linnainmaa 1980- ja 1990-lukujen taitteessa. Nykyisin Riston poika Tero Linnainmaa kuuluu Suomen hiihtosuunnistusmaajoukkueeseen. Jukolan viestissä Kyrös-Rastin paras sijoitus on 40:s vuonna 1988, Nuorten Jukolassa 30:s vuonna 2008.

Suurin seuran järjestämä kilpailutapahtuma on ollut vuoden 1998 Fin5-suunnistusviikko yhteistyössä Ikaalisten Nousevan-Voiman kanssa. Osallistujia oli noin 4500. Kilpailut käytiin Hämeenkyrön Vesajärvellä ja Viljakkalan Nisunperällä. Kisakylä sijaitsi Ikaalisten keskustassa. SM-kilpailuita Kyrös-Rasti on järjestänyt vuosina 1991 (SM-viesti, R2), 2003 (SM-pitkä, nykyinen erikoispitkä), 2007 (SM-pitkä, R2), 2011 (SM-yösuunnistus), 2013 (SM-hiihtosuunnistus) ja 2015 (SM-viestit, R1 ).

Seuran puheenjohtaja vuonna 2017 on Elisa Tuomisto. Seura on ollut Nuori Suomi -sinettiseura vuodesta 2000 alkaen.
## Lähteet

## Aiheesta muualla
* Kyrös-Rastin kotisivut
Luettelo vuoden 1975 miehittämättömistä avaruuslennoista

Vuonna 1975 laukaistiin noin sata satelliittia.

## Epäonnistuneet laukaisut
* 20.2.75 Intelsat-4 6 Atlas-SLV3D Centaur-D1A Cape Canaveral
* 12.4.1975 RM 20 (P72-2), Atlas-F Star-17A, Vandenbergin lentotukikohta
* 3.6.1975 Interkosmos (14) (DS-U3-IK #5), Kosmos-3M, Kapustin Jar
* 16.10.75 Luna (24) (E-8-5M #2) Proton-K Blok-D, Baikonurin kosmodromi
* 5.12.1975 Explorer (56) (DAD A) ja Explorer (57) (DAD B), Scout-F1, Vandenbergin lentotukikohta 
* 19.12.1975 Kosmos (787) (DS-P1-M #6), Kosmos-3M, Plesetskin kosmodromi

## Aiheesta muualla
*Kapustin Jarrocket.de/space/space.html Güntherin avaruussivun Chronology-kohdasta laukaisujen historia (päälähde)
*Kanadalainen avaruushistoriasivusto (toinen päälähde)
*Russian Space Web
*Jonathan McDowellin avaruussivusto
*NASA Jet Propulsion Laboratoryn avaruuslennot
*Miehittämättömien lentojen englanninkielinen keskustelusivu
Kirkkopuisto (Jyväskylä)

**Kirkkopuisto** on Jyväskylän keskustassa sijaitseva puisto. Puistossa on Jyväskylän kaupunginkirkko sekä Pauli Koskisen veistos *Nuori [[Minna Canth]]* vuodelta 1962.

C. L. Engelin vuonna 1837 laatimassa Jyväskylän ensimmäisessä asemakaavassa nykyinen kirkkopuiston kortteli suunniteltiin kirkkotoriksi; toriaukioksi, jonka keskellä kaavassa oli puistikon ympäröimä kirkko. L. I. Lindqvistin suunnittelema Jyväskylän kaupunginkirkko valmistui vasta vuonna 1880 keskelle markkinatoria. Tori poistui alueelta 1930-luvulla ja puisto laajennettiin koko korttelin kokoiseksi. Puisto peruskorjattiin vuosina 2000–2003. Puisto kuuluu valtakunnallisesti merkittävään miljöökokonaisuuteen ja kaupunkiympäristöön.

Jyväskyläiseen opiskelijaperinteeseen kuuluu, että yliopisto- ja ammattikorkeakouluopiskelijat kokoontuvat jokaisena vapunaattona Kirkkopuistoon ja lakittavat Minna Canthin patsaan samaan tapaan kuin Helsingissä lakitetaan Havis Amanda.

## Lähteet

## Aiheesta muualla
Kerrynbeagle

**Kerrynbeagle** (, ) joka tunnetaan myös nimellä **kerrynjäniskoira**, on irlantilainen koirarotu, jonka Irish Kennel Club on virallisesti tunnustanut.
__NOTOC__
## Ulkomuoto
Desmond Morriksen mukaan kerrynbeagle ei ole tyypiltään eikä varsinkaan kooltaan beagle, minkä vuoksi hän pitää nimitystä "kerrynajokoira" (*Kerry Hound*) rodulle sopivampana. Se on keskikokoinen, lyhytkarvainen, leveäpäinen ja pitkäkorvainen ajokoira. Sen rakenne on monia englantilaisia ajokoiria kevyempi. Yleisin väri on black & tan, mutta myös ruskea-valkoinen, sinitäplikäs ruskein merkein ja kolmivärinen (tricolor) hyväksytään. Säkäkorkeus on 56–66 cm (keskimäärin 61 cm) ja paino 20–27 kg.

## Luonne ja käyttäytyminen
Rotu on nopea ja sisukas. Se tulee hyvin toimeen lasten ja muiden koirien kanssa. Sillä on voimakas metsästysvietti, mutta siitä saa myös hyvän seurakoiran. Sen liikunnantarve on runsas, ja se vaatii päivittäin tavallisten lenkkien lisäksi mahdollisuuden vapaana juoksemiseen.

## Alkuperä

Kerryn kreivikunnasta kotoisin oleva kerrynbeagle on yksi vanhimmista irlantilaisista koiraroduista, ja sen uskotaan polveutuvan vanhasta rodusta nimeltä southern hound. Sen alkuperä juontanee juurensa kelttienvinttikoiraan Irlannin ensimmäisten kelttiasutusten aikoihin, ja keskiajalla myös manner-Euroopan ajokoirat vaikuttivat sen perimään. Vanhoissa irlantilaissa kirjoituksissa mainittu *gadhar* saattoi olla rodun suora esi-isä. Ryanin perhe Limerickin kreivikunnassa on kasvattanut rotua 1700-luvulta 1900-luvulle asti. Perheen esi-isä haki alkuperäisen jalostusmateriaalin Lounais-Ranskasta noin 1730-luvulla, joten tärkein kantarotu lienee ollut ariègenajokoira. Myös varhainen vihikoira tai sen edeltäjä lienee vaikuttanut kerrynbeaglen perimään.

Rodun viralliset sukutaulut johtavat vuoteen 1794 asti.

Vuonna 1847 puhjennut nälänhätä harvensi kantaa huomattavasti.

### Etymologia
Sanan *beagle* uskotaan tulleen irlantilaisesta termistä *beag* ("pieni"). Nykyisin beagle on irlanniksi *pocadan*, joka viittaa sen käyttöön metsästyskoirana. 

### Käyttötarkoitus
Alun perin rotua, joka tunnettiin tuolloin nimellä *gadhar*, käytettiin vain saaliin jäljittämiseen ja liikkeelle ajamiseen kookkaampien irlanninsusikoirien hoitaessa sen jälkeen ajon ja kiinni saamisen. Se jalostettiin jäniksen ja hirven ajoon, mutta nykyisin sitä on käytetty myös ketun metsästykseen.

### Vaikutus nykyisiin rotuihin
Osa Yhdysvaltoihin muuttaneista irlantilaisista siirtolaisista vei uuteen maahan mukanaan kerrynbeagleja, jotka vaikuttivat siellä sekä amerikankettukoiran että mustaruskean pesukarhukoiran kehitykseen.

## Katso myös
* Beagle
* Beagle-harrier

## Lähteet
* Cunliffe, Juliette (2001): *Encyclopedia of Dog Breeds*. Parragon. . 
* Gondrexon, A. & Browne, Ives: *Maailman koiraopas*.

### Viitteet

## Aiheesta muualla
*Rotumääritelmä